रिकवरी पर गए बैंक प्रबंधक समेत 2 पर हमला, आरोपी काबू
बेरी | ऋणलेने वालों से रिकवरी करने गई जहाजगढ़ ग्रामीण बैंक की टीम के साथ डिफॉल्टरों ने हाथापाई कर दी। इस मामले को लेकर बाद में अच्छा-खासा हंगामा हुआ। बेरी पुलिस ने दो आरोपियों को गिरफ्तार कर लिया बैंक मैनेजर की शिकायत पर बेरी पुलिस ने विभिन्न धाराओं के तहत आरोपियों के खिलाफ मामला दर्ज किया है। सरकारी कार्य में बाधा पहुंचाकर स्टाफ के साथ मारपीट करने वाले आरोपियों को बुधवार को जिला अदालत में पेश किया जाएगा।
जहाजगढ़के ग्रामीण बैंक ने चलाई रिकवरी की मुहिम
मंगलवारको बैंक कर्मियों के साथ हुई हाथापाई की यह घटना कस्बे में चर्चा का विषय बनी रही। हाथापाई की इस घटना में बैंक प्रबंधक सुरेंद्र सिंह और स्टाफ सदस्य घायल भी हुए हैं। इनका इलाज करवाकर देर शाम तक छुट्टी दे दी गई है। वाकए के अनुसार जहाजगढ़ के ग्रामीण बैंक ने इन दिनों में डिफॉल्टरों से रिकवरी किए जाने की मुहिम चला रखी है। इसके मंगलवार को बैंक की टीम ने ग्राहक से कर्ज वापस लौटाने की बात कही। पुलिस को दी गई शिकायत में कहा गया कि प्रबंधक सुरेंद्र सिंह की ओर से कर्जा लौटाने के लिए कही गई बात पर विष्णु देव तैश में गया और उसने अन्य साथियों के साथ मिलते हुए रिकवरी टीम से हाथापाई शुरु कर दी। प्रबंधक की अगुवाई में वहां पहुंची टीम ने भागकर अपनी जान बचाई। बैंक लौट कर गई टीम ने इसकी शिकायत बेरी पुलिस को दी। इस पर पुलिस ने विभिन्न धाराओं के तहत मामला दर्ज करते हुए आरोपियों की धरपकड़ के लिए छापेमारी की। देर शाम तक पुलिस ने दो आरोपियों को गिरफ्तार कर लिया।
^हमनेविष्णु देव और भूदेव को गिरफ्तार कर लिया है। जबकि एक अन्य आरोपी पुलिस की पकड़ से बाहर है। इसके लिए पलड़ा गंाव समेत अन्य जगह छापेमारी की गई है। -दयाचंद,थाना प्रभारी, बेरी
hin_Deva hin_Deva hin_Deva hin_Deva hin_Deva